ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 506 

9 Ιουλίου 1993 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 66289 

Μέτρα για την προστασία των βιότοπων Δάσους Στροφυ- 

λιάς (Ν. Αχαΐας - Ν. Ηλείας), Λιμνοθάλασσας Κοτυχίου 

(Ν. Ηλείας) και της ευρύτερης περιοχής τους. 

ΟΙ ΥΠΟΥΡΓΟΙ 

ΓΕΩΡΓΙΑΣ, ΕΜΠΟΡΙΚΗΣ ΝΑΥΤΙΛΙΑΣ, 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

ΚΑΙ ΒΙΟΜΗΧΑΝΙΑΣ, ΕΝΕΡΓΕΙΑΣ, ΤΕΧΝΟΛΟΓΙΑΣ 
& ΕΜΠΟΡΙΟΥ 

Έχοντας υπόψη: 

1. Την παρ. 6 του άρθρου 21 τουΝ. 1650/1986 «Για την 
προστασία του περιβάλλοντος» (Α' 160). 

2. Τις διατάξεις της Σύμβασης Ραμσάρ (1971), όπως κυ¬ 
ρώθηκε με το Ν.Δ. 191/1974 «Περί κυρώσεως της εν 
Ραμσάρ του Ιράν κατά την 2αν Φεβρουάριου 1971 υπο- 
γραφείσης Διεθνούς Συμφωνίας περί προστασίας των διε¬ 
θνούς ενδιαφέροντος υγροτόπων ιδίως ως υγροβιοτόπων» 
(Α' 350) και τις μεταγενέστερες τροποποιήσεις της, που 
κυρώθηκαν με το Ν. 1751/1988 «Κύρωση πρωτοκόλλου 
τροποποιητικού της Σύμβασης Ραμσάρ 1971 για την προ¬ 
στασία των διεθνούς ενδιαφέροντος υγροτόπων ιδία ως 
υγροβιοτόπων» (Α' 26) και με το Ν. 1950/1991 «Κύρωση 
των τροποποιήσεων της Σύμβασης Ραμσάρ (1971) για 
προστασία των διεθνούς ενδιαφέροντος υγροτόπων ιδία 
ως υγροβιοτόπων» (Α' 84). 

3. Τις διατάξεις της Διεθνούς Σύμβασης της Βέρνης, 
όπως κυρώθηκε με το Ν. 1335/1985 «Κύρωση Διεθνούς 
Σύμβασης για τη διατήρηση της άγριας ζωής και του φυσι¬ 
κού περιβάλλοντος της Ευρώπης» (Α' 32). 

4. Τις διατάξεις της 414985/1985 Κοινής Υπουργικής 
Απόφασης «Μέτρα διαχείρισης της άγριας πτηνοπανίδας» 
(Β' 757) που εκδόθηκε σε συμμόρφωση προς την οδηγία 
79/409/ΕΟΚ. 

5. Την Υ 1958/1992 απόφαση του Πρωθυπουργού και 
του Υπουργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργούς Πε¬ 
ριβάλλοντος, Χωροταξίας και Δημοσίων Έργων Χρήστο 
Κατσιγιάννη και Γεώργιο Βουλγαράκη» (Β' 744). 

6. Την Υ 1943/9.12.1992 απόφαση του Πρωθυπουργού 
και του Υπουργού Βιομηχανίας, Ενέργειας και Τεχνολογίας 
«Ανάθεση αρμοδιοτήτων στον Υφυπουργό Βιομηχανίας, 
Ενέργειας και Τεχνολογίας Θεόδωρο Δαμιανό» (Β' 727). 


7. Τη ν άμεση ανάγκη θέσπισης μέτρων για την αποτελε¬ 
σματική προστασία των βιοτόπων του δάσους Στροφυλιάς 
(Ν. ΑχαΤας - Ν. Ηλείας) κίαι της Λιμνοθάλασσας Κοτυχίου 
(Ν. Ηλείας) που μαζί με την ευρύτερη περιοχή τους αποτε¬ 
λούν βιότοπο διεθνούς ενδιαφέροντος και το γεγονός ότι 
έχει ήδη αρχίσει η διαδικασία χαρακτηρισμού τους ως προ- 
στατευομένων σύμφωνα με όσα προβλέπονται στο άρθρο 
21 παρ. 1 του Ν. 1650/1986. 

8. Τις διατάξεις του άρθρου 29Α του Ν, 1558/1985 
όπως αυτό προστέθηκε με το άρθρο 27 του Ν. 2081/1992 
(Α' 154) και το γεγονός ότι από τις κανονιστικές διατάξεις 
αυτής της απόφασης δεν προκαλείται δαπάνη σε βάρος 
του κρατικού προϋπολογισμού. 

9. Την υπ' αριθ. 13737/2308/7.4.1992 εισήγηση του 
Τμήματος Διαχ. Φυσικού Περιβάλλοντος της Δ/νσης Περ/ 
κού Σχεδιασμού της Γενικής Δ/νσης Περ/ντος του ΥΠΕ- 
ΧΩΔΕ με θέμα: «Μέτρα για την προστασία των βιοτόπων 
Δάσους Στροφυλιάς, Λιμνοθάλασσας Κοτυχίου και της ευ¬ 
ρύτερης περιοχής τους», αποφασίζουμε: 

Άρθρο 1 

Με την παρούσα απόφαση αποσκοπείται ο καθορισμός 
μέτρων προστασίας των βιοτόπων δάσους Στροφυλιάς, Λι¬ 
μνοθάλασσας Κοτυχίου και της ευρύτερης περιοχής τους, 
κατά ζώνες όπως αυτές οριοθετούνται στο επόμενο άρ¬ 
θρο 2 και φαίνονται στα σχετικά δύο (2) πρωτότυπα δια¬ 
γράμματα σε κλίμακα 1:50.000 που θεωρήθηκαν από τον 
προϊστάμενο της Δ/νσης Τοπογραφικών Εφαρμογών με 
την 66289/1993 πράξη του και που αντίτυπά τους σε φω¬ 
τοσμίκρυνση δημοσιεύονται με την παρούσα απόφαση. 

Άρθρο 2 

Καθορίζονται οι εξής ζώνες προστασίας: 

I. Ζώνη Α. Υψηλής προστασίας. 

Ως Ζώνη Α, ορίζεται η περιοχή που καλύπτει το δάσος 
Στροφυλιάς, τους υγροβιότοπους ιχθυοτροφείου Προκό- 
που, τη λίμνη και τα έλη Λάμιας, υγρά λιβάδια - περιοδικά 
κατακλύζόμενες εκτάσεις, αμμώδεις παραλίες και αμμο- 
θίνες, υγροβιότοπους λιμνοθάλασσας (Λ/θ) Κοτυχίου, 
αλίπεδα, υγρά λιβάδια, καλαμιώνες, θαλάσσια ζώνη και 
άλλες εκτάσεις. 

Στη ζώνη αυτή εντάσσονται επίσης οι περιοχές Α1 και οι 
πυρήνες απόλυτης προστασίας, όπως φαίνονται στα ίδια 
διαγράμματα. 

Ειδικότερα: 

- Ως Ζώνη Α ορίζεται η περιοχή που περιλαμβάνεται με¬ 
ταξύ των παρακάτω φυσικών και τεχνητών ορίων και γεω¬ 
γραφικών συντεταγμένων όπως φαίνονται στα σχετικά 
διαγράμματα ως εξής: 

- Η Β.Δ. απόληξη του φυσικού καναλιού Πρόκοπου - θά¬ 
λασσας, προς Α κατά μήκος του καναλιού ανάντι της κοί¬ 
της μέχρι τους ιχθυοσυλληπτικούς φραγμούς (200 μ. μετά 
το γεφυράκι). 

- Ο δρόμος Καλογριάς - Αράξου (στους πρόποδες των 
Μαύρων Βουνών), μέχρι του επί του δρόμου εικονοστα¬ 
σίου και περίπου 150 μ. πριν από τη διασταύρωση με την 
οδό Αράξου - Λάππα. 

- Η τεχνητή προέκταση του Λαρισσού ποταμού προς Ν. 
και μέχρι το τριγωνικό 3 (ΓΥΣ) όπου συνεχίζει επί ατραπού 
μέχρι του σημείου 1 (φΐ, λΐ). 

- Το σημείο 1 επί ευθύγραμμου τμήματος μέχρι του ση¬ 
μείου 2 (φ2, λ2) στα όρια των καλλιεργουμένων εκτάσεων 
και της φυσικής βλάστησης και έξω από τον οικισμό Μετο¬ 
χιού στο Β. Ακρο του γηπέδου. 

- Το σημείο 2 προς Ν. και περιμετρικά του οικισμού Με- 
τοχίου επί του ευθύγραμμου τμήματος μέχρι τη διασταύ¬ 
ρωση του ασφαλτοστρωμένου δρόμου Μετοχίου - Καλο¬ 
γριάς και του αγροτικού δρόμου Μετοχίου - Παλαιού Βου- 
πράσιου. 

- Ο αγροτικός δρόμος Μετοχίου - Παλαιού Βουπράσιου 
(Ν) και επί του Δ. ορίου του οικισμού Π. Βουπράσιου, μέχρι 
το σημείο 3 επί του χειμάρρου Ούρδικα. 

- Η αγροτική οδός μέχρι του σημείου 4 (φ4, λ4) επί του 
χειμαρροποτάμου Σκοτεινού, που συμπίπτει με τα διοικη¬ 
τικά όρια των νομών Αχαΐας - Ηλείας. 

- Τα διοικητικά όρια μέχρι το σημείο 5 (φ5, λ5) στην τομή 
με την αγροτική οδό Ν. Μανωλάδας και θέσης Ψηλό Κατα¬ 
ράχι. 

-Το σημείο 5 με νοητή γραμμή διαχωρισμού καλλιερ¬ 
γειών - φυσικής βλάστησης μέχρι την πινακίδα εξόδου στα 
όρια του οικισμού Μεγάλο Πεύκο και 1.4 χιλ. πριν τη δια¬ 
σταύρωση των οδών Μανωλάδας - Κουνουπέλι και Μανω¬ 
λάδας - Παραλίας Φάλαρη. 

- Η πινακίδα «Μεγάλο Πεύκο» περιμετρικά του Δ. ορίου 
του οικισμού Μ. Πεύκο μέχρι του Ν.Δ. ορίου του οικισμού 
επί του δρόμου Μανωλάδας - Κουνουπέλι και σε από¬ 
σταση 450 μ. από την πινακίδα εξόδου. 

-Το ανωτέρω σημείο (450 μ. από την πινακίδα εξόδου) 
επί του δρόμου Μανωλάδας - Κουνουπελίου συνεχίζει επί 
του Δ. ορίου του οικισμού Μανωλάδας μέχρι του σημείου 
συμβολής των οδών Βάρδας - Παραλίας Φάλαρη και χωμα¬ 
τόδρομου προς οικισμό Μπρινιά. 

- Η ανωτέρω διασταύρωση μέχρι το Β. όριο του οικισμού 
Μπρινιά, απ' όπου συνεχίζει η νοητή γραμμή παράλληλα 
με την ακτογραμμή σε απόσταση 100 μ. απ’ αυτήν, εκτός 
εάν οι αμμοθίνες εισχωρούν περισσότερο από 100 μ. προς 
την ξηρά οπότε ανακύπτει η ανάγκη διατήρησής τους μέ¬ 
χρι το Ν. όριο του οικισμού Μπρινιά σε απόσταση περίπου 
1.000 μ. από το τριγωνομετρικό 4 (ΓΥΣ). 

- Από το σημείο αυτό με νοητό ευθύγραμμο τμήμα μέχρι 
το σημείο 6 (φθ, λθ). 

- Το σημείο 6 (φθ, λθ) στη θέση Αγραπιδούλα όπου η 
γραμμή οριοθέτησης συνεχίζει επί ατραπού τέμνοντας 
τον ποταμό Βέργα μέχρι του τριγωνομετρικού σημείο 1 
(ΓΥΣ) στη συμβολή του ρέματος Κλιματσίδι και αγροτικού 

δρόμου. 

- Το σημείο 1 (ΓΥΣ) μέχρι τη συμβολή του ρέματος Καπε- 


λεταίικου με τον τεχνητό αύλακα Πέπα - Λεβέντη. Η 
γραμμή οριοθέτησης συνεχίζει επί του αύλακα Πέπα στο 
Β. όριο του ιδιωτικού ιχθυοτροφείου Λεβέντη μέχρι το Α. 
άκρο της ιδιοκτησίας στο σημείο 7 (φ7, λ7). 

- Το σημείο 7 (φ7, λ7) με τη νοητή γραμμή καλλιεργειών, 
φυσικής βλάστησης, μέχρι την απόληξη της περιφερεια¬ 
κής τάφρου 22.1 Τ της Λ/θ Κοτυχίου. 

- Το σημείο 8 (φ8, λ8) και επί της τάφου 22.1 Τ (Ν) μέχρι 
τη συμβολή με τη Νότια αποστραγγιστική τάφρο 22 Τ, 
προέκταση του ποταμού Γουβού. 

- Η τάφρος 22 Τ, που διασχίζει τον παραλιακό δρόμο μέ¬ 
χρι τη θάλασσα. 

- Το προς τη θάλασσα όριο της ζώνης Α ορίζεται από την 
ισοβαθύ καμπύλη των 8 μ. μέχρι τη Β.Δ. απόληξη του φυ¬ 
σικού καναλιού Προκόπου - θάλασσας. 

Περιοχές Α1 

Οι περιοχές αυτές είναι: 
α) Βόρειο τμήμα δάσους Στροφυλιάς 
Η περιοχή αυτή περιλαμβάνει δασικές συστάδες με πυ¬ 
κνή ή αραιή συγκόμωση, μικρές κατακλύζόμενες εκτά¬ 
σεις, φυσικά διάκενα, τμήμα αμμώδους παραλίας και αμ- 
μοθινών μήκους 1.250 μ. οδικό δίκτυο και ορίζεται από τα 
παρακάτω όρια: 

- Β. από το φυσικό κανάλι ιχθυοτροφείου Προκόπου - 
θάλασσας. 

- Δ. από την ακτογραμμή μεταξύ της Β.Δ. απόληξης του 
καναλιού Πρόκοπος και της αντίστοιχης του αυλακιού Κέ- 
ντρος. 

- Ν.Α. από χωματόδρομο που αρχίζει από το γεφυράκι 
Προκόπου μέχρι την απόληξή του κοντά στην εκβολή του 
αυλακιού Κέντρος. 

Η περιοχή επίσης περιλαμβάνει μικρή ζώνη πλάτους 
150 μ. εκατέρωθεν του δρόμου Μετοχίου - Καλογριάς 
από το γεφυράκι Προκόπου και σε μήκος 800 μ. προς Με¬ 
τόχι. 

β) Παραλία Φάλαρη 

Η περιοχή αυτή περιλαμβάνει δασικές συστάδες και πα¬ 
ραλιακή λωρίδα με αμμοθίνες μήκους 500 μ. συνολικής 
έκτασης περίπου 75 στρ. και ορίζεται, ως μικρή ζώνη εκα¬ 
τέρωθεν του δρόμου Μανωλάδα - Παραλία και σε μήκος 
300 μ. από τη θάλασσα. 

2. Πυρήνες Απόλυτης Προστασίας της Φύσης 
Αυτοί περιλαμβάνουν: 

- Οικολογικούς θώκους ιδανικούς για το φώλιασμα, ανα¬ 
παραγωγή, ξεκούραση και διατροφή των ειδών της ορνι- 
θοπανίδας στη Λιμνοθάλασσα Κοτυχίου και συγκεκριμένα 
ζώνες υδροχαρούς βλάστησης στη Β, ΒΑ και Ν, ΝΑ 
πλευρά, νησίδες στο Ν. τμήμα ως και λασπώδη τμήματα 
αναδυόμενα το θέρος με την πτώση της στάθμης της Λι¬ 
μνοθάλασσας. 

- Παρόμοιους με τους ανωτέρω οικολογικούς θώκους 
στη λίμνη και στα έλη Λάμιας - περιοχής Στροφυλιάς. 

- Δασικές συστάδες Δρυός (ΩΙΙΕΠΟυδ ΜΑΟΗΟΙΕΡΙ3), 
Κουκουναριάς (ΡΙΝΙΙδ ΡΙΝΕΑ) και Χαλεπίου πεύκης 
(ΡΙΜΙΙ5 ΗΑΕΕΡΕΝ5Ι5) αμιγούς ή μικτού τύπου με πυκνή 
συγκόμωση και πλούσιο - ποικίλο υπόροφο αειφύλλων 
πλατυφύλλων στο Δάσος της Στροφυλιάς. 

Η θέση και η έκταση των ανωτέρω πυρήνων προσδιορί¬ 
ζονται κατά προσέγγιση στα συνημμένα σχετικά διαγράμ¬ 
ματα. Η ακριβής οριοθέτησή τους -σήμανση και περί- 
φραξη- όπου η τελευταία καθίσταται αναγκαία, γίνεται με 
επιτόπια υπόδειξη των ορίων και σημείων από την κατά το 

άρθρο 5 παρ. 1 της παρούσας απόφασης αρμόδια υπηρε¬ 
σία σε συνεργασία με τις επιμέρους καθ’ ύλην αρμόδιες 
υπηρεσίες. 

II. Ζώνη Β (Περιφερειακή ζώνη προστασίας) 

Η ζώνη αυτή περιλαμβάνει τη Λιμνοθάλασσα (Λ/θ) Κα¬ 
λογριάς (ιχθυοτροφείο Πάππας), τους ορεινούς όγκους 
Μαύρων Βουνών καλλιεργούμενες εκτάσεις, οικισμούς, 
τμήμα αρδευτικού δικτύου τεχνητής λίμνης Πηνειού και 
άλλους μικρότερους βιότοπους. 

Ειδικότερα: 

Ως ζώνη Β ορίζεται η περιοχή που περιλαβάνεται μεταξύ 
των παρακάτω φυσικών και τεχνητών ορίων και γεωγραφι¬ 
κών συντεταγμένων, όπως φαίνεται στα σχετικά διαγράμ¬ 
ματα, ως εξής: 

- Το σημείο 9 (φ9, λ9) στη θέση Ανάβαλτα επί της παρα¬ 
λίας του όρμου Λιμανάκι, επί του δρόμου με Ν. ΝΑ κατεύ¬ 
θυνση περνώντας από τον οικισμο Μπαρτζαβαλέικα μέχρι 
τη διασταύρωση με το δρόμο Λακκόπετρας - Αράξου. 

- Ο δρόμος Λακκόπετρας - Αράξου μέχρι την αρχή του 
λατομικού χώρου Αράξου. 

- Ο δρόμος Αράξου - Λάππα μέχρι τη συμβολή με την 
εθνική οδό Πάτρας - Πύργου. 

- Η νέα εθνική οδός διερχομένης πλησίον των οικισμών 
Ν. Βουπράσιου (Ν. ΑχαΤας), Ν. Μανωλάδας (Ν. Ηλείας), 
Βάρδας, περιοχές Καπελέτου, Κουρτεσίου, οικισμού Αρε¬ 
τής μέχρι το γεφύρι στην τομή με το χειμαροπόταμο (θέση 
Βαρκό) σε απόσταση 800 μ. περίπου από την α είσοδο για 
Λεχαινά. 

- Η κοίτη του χειμαροπόταμου μέχρι την εκβολή της στη 
θάλασσα και σε απόσταση 500 μ. περίπου από το νότιο 
παραλιακό άκρο των Αλυκών. 

- Το προς τη θαλάσσια περιοχή όριο της Β ζώνης ορίζεται 
από την ισοβαθή καμπύλη των 6 μ. 

Στη Ζώνη Β, όπως περιγράφεται παραπάνω, περιλαμβά¬ 
νονται περιοχές Β1 που φαίνονται στα σχετικά διαγράμ¬ 
ματα ως εξής: 

Περιοχές Β1 
Οι περιοχές αυτές είναι: 

α) Η περιοχή Καλογριάς Κοινότητας Αράξου Ν. Αχαΐας, 
η οποία ορίζεται με τα παρακάτω φυσικά ή τεχνητά όρια 
και γεωγραφικές συν/νες όπως φαίνεται στα σχετικά δια¬ 
γράμματα ως εξής: 

- Βόρεια, τους πρδποδες των Μαύρων Βουνών και Α. μέ¬ 
χρι το σημείο τομής με το δρόμο Καλογριάς - Αράξου και 
την πάροδο του παρεκκλησιού Αγ. Γεωργίου. 

- Δυτικά το δρόμο Αράξου - Καλογριάς μέχρι τους ιχθυο- 
συλληπτικούς φραγμούς (200 μ. από το γεφυράκι). 

-Το φυσικό κανάλι Πρόκοπου - θάλασσας και ανάντι της 
κοίτης μέχρι την Β.Δ. απόληξη του καναλιού στη θάλασσα. 
-Την απόληξη του καναλιού Πρόκοπου και επί της γραμ¬ 
μής αιγιαλού μέχρι τους πρόποδες των Μαύρων Βουνών 
προς Β. 

β) Η περιοχή Λουτρών Υρμίνης στο Κουνουπέλι, έκτα¬ 
σης περίπου 350 στρ. η οποία περιλαμβάνει ιαματικές πη¬ 
γές, αλίπεδα, περιοδικά κατακλύζόμενες εκτάσεις, παρα¬ 
λιακή λωρίδα και ασβεστολιθικό λόφο με θαμνώδη βλά¬ 
στηση. -χ 

III. Ζώνη Γ (ευρύτερη περιοχή) 

Ως Ζώνη Γ θεωρείται η ευρύτερη λεκάνη απορροής του 
δάσους Στροφυλιάς και της Λ/θ Κοτυχίου. 

IV. Οι γεωγραφικές συντεταγμένες των προαναφερο- 
μένων σημείων λεπτομερειών της Ζώνης Α αναφέρονται 


στον παρακάτω πίνακα: 

ΠΙΝΑΚΑΣ ΓΕΩΓΡΑΦΙΚΩΝ 
ΣΥΝΤΕΤΑΓΜΕΝΩΝ ΣΗΜΕΙΩΝ ΛΕΠΤΟΜΕΡΕΙΩΝ 


Αριθμός σημείου 

Γ εωγραφικό 
πλάτος (φ) 

Γ εωγραφικό 
μήκος(λ) 

1 

38 07 58 

21 14 12 

2 

38 07 50 

21 23 50 

3 

38 04 58 

21 23 04 

4 

38 04 20 

21 22 18 

5 

38 04 32 

21 21 52 

6 

38 02 01 

21 19 25 

7 

38 00 24 

21 19 42 

8 

38 00 16 

21 19 04 

9 

38 11 26 

21 25 25 


Οι παραπάνω συντεταγμένες θέσεων των σημείων λε¬ 
πτομερειών έχουν εκτιμηθεί επί τοπογραφικού χάρτου 
κλίμακας 1:50.000 εκτυπώσεως 1975 της Γεωγραφικής 
Υπηρεσίας Στρατού (Γ.Υ.Σ.) με σχετική ακρίβεια. 

Στοιχεία Επίγειου Γεωδαιτικού Συστήματος Αναφοράς 

Προβολή : Παγκόσμιος Εγκάρσια μερκατο- 

ρική 
(υΤΜ) 

Ελλειψοειδές : ΔΙΕΘΝΕΣ (ΗΑΥΡΟΒϋ) 

Βασικά σημείο : Ευρώπης ΒΕ 1950 

Αρχή διαιρέσεως των : Από μεσημβρινού Αστεροσκο- 

φύλλων πείου 

Γ εωγραφικά μήκη ανατολικά θΓββηννίοίι) 

Περιπτώσεις αμφισβητήσεων των ορίων επιλύονται 
μετά από γνωμάτευση των καθ' ύλη αρμόδιων υπηρεσιών 
και από τη Δ/νση Περ/κού Σχεδιασμού. 

Άρθρο 3 

Στις Ζώνες Α, Β και Γ όπως αυτές οριοθετούνται και πε- 
ριγράφονται στο άρθρο 2 της παρούσας απόφασης ισχύ¬ 
ουν οι παρακάτω όροι, περιορισμοί και απαγορεύσεις. 

I. Ζώνη Α Υψηλής Προστασίας 

Α. Επιτρέπονται υπό όρους: 

1. Η επιστημονική έρευνα των στοιχείων του οικοσυστή¬ 
ματος σύμφωνα με τις κείμενες διατάξεις, μετά από γνω¬ 
μοδότηση της κατά το άρθρο 5 παρ. 1 αρμόδιας υπηρε¬ 
σίας. 

2. Η επίσκεψη με σκοπό την περιβαλλοντική εκπαί¬ 
δευση. 

3. Η παρατηρήση της φύσης και η ήπια αναψυχή με την 
έννοια της ημερήσιας επίσκεψης και η χρήση των παρα¬ 
λιών για θαλάσσια λουτρά, με απαγόρευση κάθε είδους 
μόνιμης και εποχιακής εγκατάστασης τουριστικής μορφής 

και ιδιαίτερα της ελεύθερης κατασκήνωσης μέσα στο δά¬ 
σος και στην παραλιακή ζώνη. 

4. Η ελεγχόμενη διέλευση από καθορισμένες εισόδους 
που θα υποδειχθούν και διαμορφωθούν από τις κατά το 
άρθρο 5 παρ. 1 αρμόδιες υπηρεσίες. Ιδιαίτερα για την πα¬ 
ραλιακή ζώνη απαγορεύεται η πρόσβαση οχημάτων καθ' 
όλο το μήκος της, εκτός ειδικών χώρων στάθμευσης. 

^5. Η διακίνηση Ι.Χ. αυτοκινήτων και πούλμαν, εκτός βα¬ 
ρέων οχημάτων άνω του 1,5 τ. (ανώτατο όριο ταχ. 40 χιλ./ 
ώρα) μόνο στις ήδη ασφαλτοστρωμένες οδούς πρόσβα¬ 
σης. Επιτρέπεται μόνο η συντήρηση του υπάρχοντος οδι¬ 
κού δικτύου (ασφαλτοστρωμένοι, δασικοί, αγροτικοί). 

6α. Η εκτέλεση εργασιών που αποσκοπούν στη διατή¬ 
ρηση και προστασία των χαρακτηριστικών των οικοσυστη¬ 
μάτων και μόνο αφού εκπονηθεί και εγκριθεί μελέτη τε¬ 
κμηρίωσης για την αναγκαιότητα και σκοπιμότητα αυτών 
από τις αρμόδιες υπηρεσίες. 

6β. Η εκτέλεση έργων και εργασιών για την συντήρηση, 
διατήρηση και βελτίωση των υφιστάμενων εγγειοβελτιωτι¬ 
κών έργων σύμφωνα με τις κείμενες διατάξεις και τις δια¬ 
τάξεις της ΚΥΑ 69269/5387/1990 και με δυνατότητα λή¬ 
ψης άμεσων μέτρων σε περιπτώσεις εκτάκτων αναγκών 
(πλημμυρών, σεισμών κλπ.). 

7α. Η ελεύθερη βόσκηση μόνο προβάτων και βοοειδών 
σε εκτατική μορφή σε περιοχές που βρίσκονται εκτός των 
πυρήνων απόλυτης προστασίας της φύσης (άρθρο 2 παρ. 
12). Η βοσκοϊκανότητα κατά είδος, η περίοδος βόσκησης, 
οι λιβαδικές περιοχές θα καθορισθούν από ειδική μελέτη, 
ξεχωριστή ή στο πλαίσιο της ολοκληρωμένης διαχειριστι¬ 
κής μελέτης. Μέχρι να εκπονηθεί η ανωτέρω μελέτη, οι 
περιοχές αυτές μπορούν να καθορισθούν από τις καθ’ ύλη 
αρμόδιες περιφ. υπηρεσίες και μετά από έγκριση της κατά 
το άρθρο 5 παρ. 1 αρμόδιας υπηρεσίας. 

7β. Η βελτίωση των ήδη υφιστάμενων ελαφρών - υπο¬ 
τυπωδών υποδομών εσταυλισμού με στόχο την καλύτερη 
αισθητικά προσαρμογή τους στο φυσικό περιβάλλον της 
περιοχής. 

7γ. Η προηγούμενη παράγραφος δεν ισχύει για τις υπο¬ 
δομές εσταυλισμού που βρίσκονται εντός δάσους. Οι κτη- 
νοτροφικές εγκαταστάσεις που είναι εντός του δάσους 
πρέπει το συντομότερο δυνατό και όχι αργότερα των 2 
ετών να απομακρυνθούν από αυτό, (εγκαταστάσεις κοντά 
στο δρυοδάσος στη θέση Ρουπάκι στην περιοχή Βυτι- 
ναίίκα, καθώς και στην περιοχή Σαμαραίϊκα). Η απομά¬ 
κρυνσή του γίνεται σύμφωνα με τη δασική νομοθεσία και η 
μετεγκατάσταση γίνεται με μέριμνα της αρμόδιας Κοινό¬ 
τητας. 

8α.Διατηρείται η χρήση ως έχει των λιμνοθαλάσσιων οι¬ 
κοσυστημάτων Κοτυχίου και Προκόπου ως ιχθυοτρο¬ 
φείων. Στις λιμνοθάλασσες αυτές επιτρέπεται η εκτέλεση 
έργων που αποσκοπούν στην προστασία, συντήρηση και 
βελτίωση του υδρολογικού και ιχθυογεννητικού ισοζυγίου 
χωρίς κίνδυνο αλλοίωσης της μορφής, της ποιότητας του 
συνόλου ή των στοιχείων του οικοσυστήματος. 

Ειδικότερα εργασίες αναγκαίες για την λιμνοθάλασσα 
Προκόπου μπορούν να πραγματοποιούνται υπό τον απα¬ 
ράβατο όρο της μη ανατροπής ή αλλοίωσης της υδρολογι- 
κής ισορροπίας με δυσμενείς συνέπειες για το ευρύτερο 
οικοσύστημα και ειδικώτερα για το Δάσος Στροφυλιάς 
(αποφυγή υφαλμύρωσης). 

Τα σχετικά έργα εκτελούνται μετά απο μελέτη για την 
αναγκαιότητα, την σκοπιμότητα και την περιβαλλοντική 


διασφάλιση του οικοσυστήματος σύμφωνα με τις κείμενες 
διατάξεις και με σύμφωνη γνώμη των αρμοδίων Υπηρε¬ 
σιών του άρθρου 5 της παρούσης. 

8β. Διατηρούνται με το σημερινό τρόπο λειτουργίας οι 
υφιστάμενες υδατοκαλλιέργειες στην περιοχή, σε χωμάτι¬ 
νες λεκάνες. 

Η λειτουργία και ο εκσυγχρονισμός αυτών υπόκεινται 
στους περιορισμούς της Κ.Υ.Α. 69269/5387/90 (ΦΕΚ Β- 
678/25.10.90). 

8γ. Η θαλάσσια αλιεία σύμφωνα με την ισχύουσα νομο¬ 
θεσία, με αύξηση των ελέγχων για την παράνομη χρήση 
εκρηκτικών υλών. 

9. Η γεωργία η οποία εφαρμόζεται σε ήδη καλλιεργού¬ 
μενες εκτάσεις με το σημερινό τρόπο. Επίσης επιδιώκεται 
και προωθείται η οικολογική γεωργία και διατηρούνται οι 
υπάρχοντες παραδοσιακοί φράκτες, συστάδες δένδρων 
κλπ. 

Σε περιπτώσεις όμως που έχουν γίνει παράνομες εκ¬ 
χερσώσεις και καταπατήσεις δασικών και άλλων οικολο¬ 
γικά σημαντικών εκτάσεων (αμμοθίνες, αλιπεδα κλπ.) επι¬ 
βάλλεται η άμεση αποκατάσταση των εκτάσεων αυτών, με 
την απομάκρυνση των παράνομων καλλιεργειών, εντός 
διαστήματος όχι περισσότερο του ενός έτους και σε 
εφαρμογή των σχετικών κειμένων διατάξεων (Αγροτικός 
κώδικας κλπ). 

Απαγορεύεται κάθε νέο έργο εκχέρσωσης, αποστράγ¬ 
γισης ή άρδευσης στην περιοχή. 

Δύναται να επιβάλλονται περιορισμοί, στη χρήση και 
στον τρόπο εφαρμογής λιπασμάτων και φυτοφαρμάκων, 
από τις αρμόδιες υπηρεσίες. 

10. Για την περιοχή δάσους Στροφυλιάς, επειδή κρίνε- 
ται η διατήρηση της υδρολογικής ισορροπίας μείζονος ση¬ 
μασίας, αυξάνονται οι έλεγχοι στις ήδη ανορυγμένες γεω¬ 
τρήσεις και απαγορεύεται κάθε νέα άντληση νερού (γεω¬ 
τρήσεις, φρεάτια κλπ). 

11. Ειδικότερα για την περιοχή Σαμαραίικων, εντός του 
δάσους Στροφυλιάς Ν. Αχαΐας και σε συνέχεια της 1777/ 
12.6.90 απόφασης Νομάρχη Ηλείας «περί ανάκλησης 
οριοθέτησης οικισμού Σαμαραίικων», απαγορεύεται η 
οριοθέτηση οικισμού και επιβάλλεται η αναδάσωση όλων 
των παράνομα εκχερσωθεισών δασικών εκτάσεων, σύμ¬ 
φωνα με τις κείμενες διατάξεις, καθώς και η απομά¬ 
κρυνση όλων των παράνομων κατασκευών. 

12. Επιβάλλεται επίσης εντός έτους η αποκατάσταση 
του φυσικού περιβάλλοντος στη θέση Κουνουπελάκι 
εντός του δάσους Στροφυλιάς Ν. Ηλείας με απομάκρυνση 
των αυθαίρετων κατασκευών και αναδάσωση των παρά¬ 
νομα καταληφθεισών εκτάσεων, σύμφωνα με τις κείμενες 
διατάξεις. 

Β. Περιοχές Α1 

Στις περιοχές αυτές ισχύουν οι όροι και περιορισμοί της 
Ζώνης Α Υψηλής Προστασίας, εφόσον από το χαρακτήρα 
και τη μορφολογία των περιοχών Α1 είναι νοητή η ισχύς και 
η εφαρμογή τους. Ως προς τα αναφερόμενα στην παρ. Α3 
για τη Ζώνη Α, ισχύουν τα εξής: 

1. Στο Βόρειο Τμήμα δάσους Στροφυλιάς. 

Επιτρέπονται: 

- Η παρατήρηση της φύσης και η ήπια δασική αναψυχή 
ως και η χρήση της παραλίας για θαλάσσια λουτρά, καθώς 
επίσης η δημιουργία ελαφρός υποδομής (π.χ. ξύλινα πα¬ 
ρατηρητήρια κλπ). 

- Η βελτίωση, η οργάνωση και η χρήση χώρων στάθμευ- 

σης αυτοκινήτων στις δύο απολήξεις του οδικού δικτύου 
ως και η δημιουργία μικρής υποδομής εξυπηρέτησης των 
λουσμένων (αναψυκτήρια, νν.Ο.) κοινοτικής εκμετάλλευ¬ 
σης μετά την εκπόνηση ειδικής μελέτης και με σύμφωνη 
γνώμη από τις κατά το άρθρο 5 παρ. 1 αρμόδιες υπηρε¬ 
σίες. 

- Ο οικοτουρισμός σύμφωνα με το πρόγραμμα περιβαλ¬ 
λοντικής εκπαίδευσης και οικοτουρισμού στο δάσος Στρο- 
φυλιάς της Κοινότητας Μετοχίου Ν. Αχαΐας για το οποίο 
έχουν συμφωνήσει η Δ/νση Περιβαλλοντικού Σχεδιασμού 
και η Δασική Υπηρεσία. 

2. Στην παραλία Φάλαρη. 

Επιτρέπονται: 

- Η παρατήρηση της φύσης και η αναψυχή ως και η χρήση 
της παραλίας για θαλάσσια λουτρά. Για την άσκηση των 
σχετικών δυνατοτήτων επιτρέπεται η δημιουργία κατάλ¬ 
ληλης υποδομής (π.χ. ξύλινα παρατηρητήρια). 

- Η βελτίωση, η οργάνωση και η χρήση του χώρου στάθ¬ 
μευσης αυτοκινήτων στη απόληξη του ήδη υπάρχοντος 
ασφαλτοστρωμένου δρόμου, ως και η δημιουργία ελα¬ 
φρός υποδομής (ξύλινες κατασκευές) εξυπηρέτησης των 
λουσμένων (αναψυκτήριο, νν.Ο., τραπεζάκια, παγκάκια) 
οε συνεργασία με τους αντίστοιχους ΟΤΑ, κοινοτικής 
εκμετάλλευσης, μετά την εκπόνηση ειδικής μελέτης και 
την έγκριση της των κατά το άρθρο 5, αρμόδιων υπηρε¬ 
σιών. 

Γ. Πυρήνες Απόλυτης Προστασίας 

- Επιτρέπεται μόνο η επιστημονική έρευνα, όπως ανα¬ 
φέρθηκε στη Ζώνη Α. 

- Στο πνεύμα της απόλυτης προστασίας των πυρήνων 
επιτρέπονται ορισμένες μόνο εργασίες, που αποσκοπούν 
στη βελτίωση των συνθηκών των οικολογικών τους χαρα¬ 
κτηριστικών και κατόπιν επαρκούς επιστημονικής τεκμη¬ 
ρίωσης και ύστερα από έγκριση της αρμόδιας υπηρεσίας, 
σύμφωνα με το άρθρο 5 (παρ. 1), σε συνεργασία με τις 
καθ’ ύλη αρμόδιες υπηρεσίες. 

- Απαγορεύεται κάθε άλλη δραστηριότητα και επέμβαση 
καθώς και η προσπέλαση στους συγκεκριμένους χώ¬ 
ρους. 

II. Ζώνη Β (Περιφερειακή Ζώνη Προστασίας 

Α. Επιτρέπονται υπό όρους. 

.1. Η επιστημονική έρευνα όπως ισχύει για όλη την Α 
ζώνη. 

2. Η ελεύθερη εκτατική βόσκηση με εξαίρεση τα αιγο- 
ειδή σύμφωνα με τον παραδοσιακό τρόπο εκμετάλλευ¬ 
σης, εφόσον δεν γίνεται υπερβόσκηση, η οποία ελέγχεται 
από ην καθ’ ύλη αρμόδια υπηρεσία και λαμβάνονται τα κα¬ 
τάλληλα μέτρα. 

- Απαγορεύονται τα έργα εντατικοποίησης της κτηνο- 
τροφικής δραστηριότητας, καθώς και η εγκατάσταση 
κάθε είδους νέων κτηνοτροφικών - πτηνοτροφικών μονά¬ 
δων. 

- Επιτρέπεται η βελτίωση στην ήδη υπάρχουσα υποδομή 
σταυλισμού τόσο για αισθητικούς, όσο και για λόγους κα¬ 
λύτερης λειτουργίας. 

- Για τις ήδη υπάρχουσες μονάδες σταυλισμού επιβάλλε¬ 
ται τακτικός έλεγχος στην τήρηση των υγειονομικών κανό¬ 
νων. Ειδικά για την περιοχή των Μαύρων Βουνών, εκτός 
των άλλων περιορισμών, η βοσκή πρέπει να διεξάγεται με 
τρόπο που να μην ανταγωνίζεται τη φυσική βλάστηση των 
πλαγιών και προς τούτο λαμβάνονται μέτρα από τις καθύ- 
λην αρμόδιες υπηρεσίες. 


3. Η γεωργία στις περιοχές που ήδη καλλιεργούνται. Εί¬ 
ναι δυνατόν να επιβάλλονται έλεγχοι και περιορισμοί στη 
χρήση (ποιοτική και ποσοτική) καθώς και στον τρόπο 
εφαρμογής λιπασμάτων και φυτοφαρμάκων, ώστε να μην 
επιβαρύνονται τα αποστραγγιστικά κανάλια που απορρέ¬ 
ουν στους βιότοπους. Πρόταση για τη λήψη τέτοιων μέ¬ 
τρων δύναται να κάνει και η κατά το άρθρο 5 παρ. 1 α αρμό¬ 
δια υπηρεσία. 

4. Έργα βελτίωσης, αποκατάστασης, συντήρησης και 
εκσυγχρονισμού του υπάρχοντος αρδευτικού - αποστραγ¬ 
γιστικού δικτύου Τεχνητής Λίμνης Πηνειού, με την προϋ¬ 
πόθεση της έγκρισης όρων για την προστασία του περι¬ 
βάλλοντος σύμφωνα με όσα προβλέπονται για τα έργα και 
τις δραστηριότητες της ΑΙΙ κατηγορίας του άρθρου 4 της 
69269/5387/90 Κ.Υ.Α. 

Απαγορεύεται επέκταση του αρδευτικού - αποστραγγι¬ 
στικού δικτύου μέσα στη Ζώνη Α. Επίσης απαγορεύεται η 
δημιουργία αρδευτικού - αποστραγγιστικού δικτύου στο 
τμήμα της Ζώνης Β που ορίζεται από τους δρόμους Αρά- 
κου - Λάππα, Λάππα - Βάρδα, Βάρδα - Μεγάλο Πεύκο και 
το αντίστοιχο περικλείον όριο της Ζώνης Α. Κατ’ εξαίρεση 
στο τμήμα αυτής της Β ζώνης είναι δυνατόν να επιτραπεί η 
εκτέλεση αρδευτικών - αποστραγγιστικών έργων, εφόσον 
εκτός της μελέτης περιβαλλοντικών επιπτώσεων εκπονη¬ 
θεί ειδική υδρογεωλογική μελέτη από έγχρητο φορέα με 
την οποία τεκμηριώνεται η δυνατότητα ή μη εκτέλεσης 
του έργου σε σχέση με τη διατήρηση του δάσους Στροφυ- 
λιάς. 

Ειδικά στο ως άνω καθοριζόμενο τμήμα της Ζώνης Β, 
επιβάλλονται συστηματικοί έλεγχοι στις αντλήσεις και γε¬ 
ωτρήσεις με στόχο τον περιορισμό της υπερβολικής υδρο¬ 
ληψίας. 

3. Η δημιουργία θερμοκηπίων μονίμων εγκαταστάσεων 
τα οποία μπορούν να καταλαμβάνουν το 60% της έκτασης 
της κάθε ιδιοκτησίας. Επιπλέον, η κατασκευή τους τοπο¬ 
θετείται στο κεντρικό τμήμα του γηπέδου, έτσι ώστε να 
απέχουν επαρκώς από τις γειτονικές ιδιοκτησίες. 

6. Η αλιεία και ιχθυοκαλλιέργεια και η Θήρα, σύμφωνα 
με τις ισχύουσες διατάξεις. 

7. Η χρήση και εκμετάλλευση των Αλυκών στην καθορι¬ 
σμένη περιοχή Αλυκών Ρασαιϊκων. 

8. Έργα βελτίωσης, αποκατάστασης, συντήρησης του 
υπάρχοντος οδικού δικτύπου, ενώ απαγορεύεται η διά¬ 
νοιξη νέων οδών που διευκολύνουν την πρόσβαση στη 
Ζώνη Α Υψηλής Προστασίας. 

9. Έργα βελτίωσης, αποκατάστασης, συντήρησης και 
εκσυγχρονισμού λειτουργικών υποδομών και μεταφορών 
(αποχέτευση, ύδρευση, σιδηροδρομικό δίκτυο κλπ) μετά 
από Μελέτη Περιβαλλοντικών Επιπτώσεων που Θα εγκρί- 
νεται μετά από σύμφωνη γνώμη της από το άρθρο 5 παρ. 1 
αρμόδιας υπηρεσίας και των καθ’ ύλη αρμόδιων υπηρε¬ 
σιών, ώστε να μη θίγονται τα χαρακτηριστικά της περιοχής 
ως περιφερειακής Ζώνης Προστασίας βιότοπων. 

10. Οι εξορυκτικές δραστηριότητες, οι εγκαταστάσεις 
επεξεργασίας λατομικών προϊόντων (παραγωγή αδρανών, 
σκυροδέματος ασφαλτομίγματος κλπ), οι σχετικές βοη¬ 
θητικές εγκαταστάσεις (αποθήκες, συνεργεία κλπ) καθώς 
και η απόθεση υλικών επιτρέπονται μόνο στη λατομική 
ζώνη περιοχής Αράξκου, που τα όριά της καθορίστηκαν με 
την 39417/2.12.85 απόφαση του Νομάρχη Αχαΐας (Β 
818) και τροποποιήθηκαν με την Ν.Α. Φ27/1516/92, (Β 
493/30.7.92). 

ΚΦΧ Μεσολόγγι - Κ. Αχαϊά κλίμακα 1:100.000 με φ=38 
15 και λ=2 15. 

Για τη νόμιμη λειτουργία των λατομείων στην ως όνω λα¬ 
τομική ζώνη απαιτείται έγκριση περιβαλλοντικών όρων με 
βάση Μ.Π.Ε. τύπου Β, σύμφωνα με τις οικείες διατάξεις 
της Κ.Υ.Α. 69269/5387/90. 

- Επιβάλλονται αυξημένοι και συστηματικοί έλεγχοι τήρη¬ 
σης των ταχθέντων περιβαλλοντικών όρων. 

- Υφιστάμενες στην προστατευόμενη περιοχή (εκτός λα¬ 
τομικής ζώνης) εξορυκτικές δραστηριότητες καθώς και 
εγκαταστάσεις βοηθητικές και επεξεργασίας λατομικών 
προϊόντων, θα πρέπει να μετεγκατασταθούν οριστικά 
εντός ενός έτους από την δημοσίευση της παρούσας σε 
θέσεις εντός της λατομικής ζώνης όπως αυτή ορίστηκε 
στην αρχή της παραγράφου και υπό τους προαναφερθέ- 
ντες όρους. 

11. Επιτρέπονται επίσης οι παρακάτω χρήσεις: 

- Κατοικία 

- Γεωργικές αποθήκες και θερμοκήπια 

- Αθλητικές εγκαταστάσεις και παιδικές χαρές 

- Τουριστικές εγκαταστάσεις μέχρι 50 κλίνες 

- Εγκαταστάσεις αναψυχής. 

12α. Το κατώτατο όριο κατάτμησης και αρτιότητας των 
παραπάνω χρήσεων ορίζεται ως εξής: Κατώτατο όριο κα¬ 
τάτμησης και αρτιότητας: 6 στρέμματα. 

Για τις οργανωμένες τουριστικές κατασκηνώσεις (κά- 
μπιγκ) το κατώτατο όριο αρτιότητας ορίζεται σε 8 στρέμ¬ 
ματα σύμφωνα με το από 21.1.88 Π.Δ. (Δ 61) όπως ισχύει. 

12β. Κατά παρέκκλιση του παραπάνω εδαφίου θεωρού¬ 
νται άρτια και οικοδομήσιμα τα γήπεδα εφόσον κατά την 
ημέρα δημοσίευσης της παρούσας απόφασης έχουν εμ¬ 
βαδόν 4 στρέμματα. Η παρέκκλιση αυτή δεν ισχύει για τις 
οργανωμένες τουριστικές κατασκηνώσεις (κάμπιγκ). 

13. Οι όροι και περιορισμοί δόμησης των παραπάνω 
χρήσεων καθορίζονται ως εξής: 

13α. Για τη χρήση κατοικίας: 

- Μέγιστη επιτρεπόμενη συνολική επιφάνεια ορόφων 
200 τ.μ. 

- Μέγιστος αριθμός ορόφων των κτιρίων δύο (2) με μέγι¬ 
στο επιτρεπόμενο ύψος αυτών επτά και μισό (7,5) μ. στο 
οποίο συμπεριλαμβάνεται και το ύψος της κεραμοσκε- 
πούς στέγης, η κατασκευή της οποίας είναι υποχρεω¬ 
τική. 

- Κατά την έκδοση οικοδομικής άδειας επιβάλλεται έλεγ¬ 
χος από την Επιτροπή Ενάσκησης Αρχιτεκτονικού Ελέγ¬ 
χου. 

-Για τους λοιπούς όρους και περιορισμούς δόμησης 
εφαρμόζονται οι διατάξεις του από 24.5.85 Π. Δ/τος (Δ 
270) όπως ισχύει. 

13β. Γ ια τη χρήση γεωργικών αποθηκών μέγιστη συνο¬ 
λική επιφάνεια ορόφων μέχρι 100 τ.μ. με δυνατότητα αύ¬ 
ξησης του εμβαδού σε περιπτώσεις που η απόσταση 
εγκατάστασής τους είναι μεγαλύτερη των 500 μ. από το 
όριο της Α ζώνης και μετά από εκτίμηση της καθ’ ύλην αρ¬ 
μόδιας υπηρεσίας σύμφωνα με τις ισχύουσες διατάξεις. 

13γ. Γ ια τη χρήση τουριστικών εγκαταστάσεων δυναμι¬ 
κότητας μέχρι 50 κλίνες: 

- Μέγιστος αριθμός ορόφων των κτιρίων δύο (2) 

- Επιβάλλεται η διάσπαση του όγκου των κτιρίων 

- Τα γήπεδα τα οποία προορίζονται για την ανέγερση των 
τουριστικών εγκαταστάσεων καθώς επίσης και των οργα¬ 
νωμένων τουριστικών κατασκηνώσεων (κάμπιγκ) πρέπει 


να απέχουν από το όριο της Ζώνης Α 500 τ.μ. τουλάχιστον 
και εφόσον δεν είναι σε γη υψηλής παραγωγικότητας. 

Η παραπάνω απόσταση των 500 μέτρων δεν ισχύει για 
τους υφιστάμενους οικισμούς των οποίων τα όρια εφά¬ 
πτονται στη ζώνη Α ή είναι μικρότερη από τα 500 μ. 

- Για τους λοιπούς όρους και περιορισμούς δόμησης 
εφαρμόζονται οι διατάξεις του από 21.1.88 Π. Δ/τος (Δ 
61) όπως ισχύει. 

- Επίσης ισχύουν και οι διατάξεις της 69269/5387/90 
κοινής υπουργικής απόφασης (Β 678). 

13δ. Για οποιοδήποτε κτίσμα συμπεριλαμβανομένων 
και των αποθηκών απαιτείται έλεγχος Επιτροπής Αρχιτε¬ 
κτονικού Ελέγχου, υποχρεωτική διαμόρφωση του ακάλυ¬ 
πτου χώρου με δενδροφύτευση και υποχρεωτική αποπε¬ 
ράτωση των όψεων. Δεν επιτρέπεται η σύνδεση με δίκτυα 
ύδρευσης και ΔΕΗ χωρίς έλεγχο τελικής αποκατάστασης 
των όψεων και του περιβάλλοντος χώρου. 

13ε. Απαγορεύεται η δόμηση για οποιαδήποτε χρήση 
στην περιοχή Μαύρων Βουνών προς την πλευρά της πε¬ 
ριοχής Καλογριάς (ύψωμα Τούμπι μέχρι πρόποδες). 

14. Στις εντός ρυμοτομικού σχεδίου και εντός των 
ορίων των οικισμών των προϋφισταμένων του έτους 1923 
περιοχές, σύμφωνα με την ισχύουσα νομοθεσία. 

- Η επέκταση των ορίων των οικισμών επιτρέπεται εφ’ 
όσον αυτοί δεν επεκτείνονται μέσα στη Ζώνη Α. 

- Η δόμηση εντός σχεδίου υπόκειται σε ελέγχους από την 
Επιτροπή Ενάσκησης Αρχιτεκτονικού Ελέγχου. 

- Πέρα των ανωτέρω εφαρμόζονται οι διατάξεις της 
Κ.Υ.Α. 69269/5387/90 (ΦΕΚ Β 678/25.10.90). 

Β. Περιοχές Β1 

α) Περιοχή Καλογριάς 

Επιτρέπονται: 

1. Η πρόσβαση από το υπάρχον ασφαλτοστρωμένο 
οδικό δίκτυο (είσοδοι από Άραξο και Μετόχι) οχημάτων 
πλην των βαρέων φορτηγών άνω του 1 1 /2 τον. με εξαί¬ 
ρεση των προμηθευτικών. Επιτρεπόμενο όριο ταχύτητας 
40χιλ./ώρα. 

2. Κατοικία. 

3. Οι Αθλητικές εγκαταστάσεις και παιδικές χαρές. 

4. Οι εγκαταστάσεις αναψυχής (όπως εστιατόρια, τα¬ 
βέρνες, καφενεία, διαμόρφωση ελεύθερων χώρων, κιό¬ 
σκια κλπ) εξαιρουμένων των μπαρ, ντίσκο και νυχτερινών 
κέντρων. 

5. Τουριστικές εγκαταστάσεις και ειδικότερα: 

Μικρές ξενοδοχειακές μονάδες με σπαστούς όγκους, 

με μέγιστο αριθμό ορόφων των κτιρίων δύο (2) και μέγιστο 
επιτρεπόμενο ύψος αυτού 7,50 μ., καθώς και η εγκατά¬ 
σταση οργανωμένων τουριστικών κατασκηνώσεων (κα- 
μπιγκ) εφόσον σε κάθε περίπτωση, εγκριθούν κατάλληλοι 
περιβαλλοντικοί όροι με βάση Μ.Π.Ε. τύπου Β, σύμφωνα 
με τις οικείες διατάξεις της Κ.Υ.Α. 69269/5387/90. 

Επιπλέον, ορίζεται ανώτατο όριο για τη συνολική αθροι¬ 
στική χωροδυναμικότητα όλων των μονάδων της περιοχής 
οι 1.200 κλίνες, μετά τη συμπλήρωση του οποίου απαγο¬ 
ρεύεται η χορήγηση άδειας χωροθέτησης νέων μονά¬ 
δων. 

6. Οι λοιποί όροι και περιορισμοί δόμησης των λοιπών 
επιτρεπομένων χρήσεων είναι οι οριζόμενοι για τη ζώνη Β. 
Απαγορεύεται η επέμβαση σε δασικά τμήμα και αμμοθινι- 
κές διαπλάσεις για τις εγκαταστάσεις των ανωτέρω χρή¬ 
σεων. 

7. Η ημερήσια αναψυχή και η χρήση της προσφερόμε- 

νης παραλιακής λωρίδας της ζώνης αυτής για θαλάσσια 
λουτρά. 

8. Απαγορεύεται κάθε μόνιμη η πρόσκαιρη εγκατά¬ 
σταση για οποιαδήποτε από τις παραπάνω χρήσεις στην 
παραλιακή λωρίδα ως και η διέλευση παντός είδους τρο¬ 
χοφόρου οχήματος. 

Β) Περιοχή Λουτρών Υρμίνης (Κουνουπελίου) 

Επιτρέπονται: 

1. Η κατασκευή έργων για τη βελτίωση, εκσυγχρονισμό, 
ανάπλαση και ορθολογική εκμετάλλευση των παραδοσια¬ 
κών λουτρών μετά από έγκριση περιβαλλοντικών όρων 
σύμφωνα με τις οικείες διατάξεις της κείμενης νομοθε¬ 
σίας. 

2. Η δημιουργία τουριστικής υποδομής στους υπάρχο¬ 
ντες χώρους και ο εκσυγχρονισμός των υφισταμένων για 
τη διαμονή και εξυπηρέτηση κυρίως των λουσμένων των 
ιαματικών λουτρών. Η δυναμικότητα των καταλυμάτων 
των λουσμένων δεν υπερβαίνει τις 300 κλίνες. Επιβάλλε¬ 
ται η σύνταξη και έγκριση Μ.Π.Ε. σύμφωνα με τις διατά¬ 
ξεις της κείμενης νομοθεσίας. 

3. Η ημερήσια αναψυχή και η χρήση των προσφερόμε- 
νων παραλιών για θαλάσσια λουτρά. Απαγορεύεται η δη¬ 
μιουργία έργων μόνιμης ή πρόσκαιρης τουριστικής υποδο¬ 
μής στην παραλιακή λωρίδα, τα αλίπεδα και το δάσος ως 
και κάθα άλλη δραστηριότητα ή επέμβαση στην περιοχή. 

γ) Επιτρέπονται κατά μείζονα λόγο τα έργα και οι δρα¬ 
στηριότητες που έχουν αναφερθεί στις προηγούμενες ζώ¬ 
νες αυστηρότερης προστασίας και δεν συμπεριλήφθησαν 
στις διατάξεις της ζώνης Β1. Η εκτέλεση αυτών γίνεται με 
τους περιορισμούς της Ζώνης Β. 

III. Ζώνη Γ (ευρύτερη περιοχή). 

- Στην περιοχή αυτή απαγορεύεται η ίδρυση και εγκατά¬ 
σταση βιομηχανικών μονάδων σε απόσταση 250μ. εκατέ¬ 
ρωθεν των ποταμών, χειμάρρων, ρεμμάτων κλπ., οι οποίες 
κατά την παραγωγική τους διαδικασία έχουν υγρά από¬ 
βλητα, ανεξάρτητα από το βαθμό καθαρισμού τους και τα 
οποία αποστραγγίζουν στις προστατευόμενες περιοχές 
της ζώνης Α. 

- Απαγορεύεται σε όλη τη λεκάνη απορροής η ίδρυση, 
εγκατάσταση και λειτουργία πυρηνικών εργοστασίων ή 
βαρέων βιομηχανικών μονάδων (χημικές, πετροχημικά, 
θερμοηλεκτρικά, υδροηλεκτρικά, διυλιστήρια κλπ.). 

- Τα μη αναφερόμενα επιτρέπονται. 

Αρθρο 4 

1. Η εκτέλεση έργων και η ανάπτυξη δραστηριοτήτων 
που δεν αναφέρονται στο άρθρο 3 απαγορεύονται, με τις 
επιφυλάξεις που αναφέρθηκαν για τις Ζώνες Β1 και Γ. 

α. Εξαιρούνται από την ως άνω απαγόρευση τα έργα και 
οι δραστηριότητες που ήδη υφίστανται νομίμως και όσα 
άλλα έχουν δημοπρατηθεί ή βρίσκονται, κατά την ημέρα 
δημοσίευσης της παρούσας απόφασης στην Εφημερίδα 
της Κυβερνήσεως, στο στάδιο της κατασκευής σύμφωνα 
με τις ισχύουσες διατάξεις. 

Τα έργα, εκείνα για τα οποία έχει δοθεί σχετική έγκριση 
ή άδεια δόμησης, εγκατάστασης, ίδρυσης, εκτέλεσης λει¬ 
τουργίας, ή βρίσκονται στο στάδιο της δημοπράτησής 
τους καθώς επίσης και εκείνα για τα οποία έχει προηγη- 
θεί, βάσει της κείμενης νομοθεσίας, εκχώρηση κοινοχρή¬ 
στων δημοσίων ή δημοτικών γηπέδων, επανεξετάζονται 
κατά προτεραιότητα στα πλαίσια των διατάξεων της πα¬ 
ρούσας απόφασης. 


Μέσα σε ένα (1) χρόνο από την έναρξη ισχύος της πα¬ 
ρούσας απόφασης για τις εν λόγω δραστηριότητες και τα 
έργα υποβάλλεται στις αρμόδιες αρχές αίτηση για την 
έγκριση όρων για την προστασία του περιβάλλοντος που 
συνοδεύεται από Μ.Π.Ε. τύπου Β, σύμφωνα με τις κείμε¬ 
νες διατάξεις της Κ.Υ.Α. 69269/5387/90. 

β. Επίσης από την ως άνω απαγόρευση εξαιρούνται 
έργα εθνικής διασφάλισης και ύστερα από έγκριση του 
Υπουργικού Συμβουλίου. 

2. Σε περίπτωση που οι επιτρεπόμενες κατά το άρθρο 3 
δραστηριότητες και χρήσεις γης, αλλά και τα επιμέρους 
έργα, δημιουργούν (παρά τους τιθέμενους στο άρθρο 
αυτό όρους και περιορισμούς) προβλήματα υποβάθμισης - 
όχλησης του συνόλου ή στοιχείων των προστατευόμενων 
οικοσυστημάτων, η κατά το άρθρο 5 αρμόδια υπηρεσία 
έχει τη δυνατότητα να ζητήσει πρόσθετα δικαιολογητικά 
και μελέτες περιβαλλοντικών επιπτώσεων, ανεξάρτητα αν 
προβλέπεται ή όχι για το συγκεκριμένο έργο δραστηριό¬ 
τητα από την κείμενη νομοθεσία, να επιβάλλει πρόσθετα 
μέτρα και περιβαλλοντικούς όρους ή να εισηγηθεί την 
πρόσκαιρη ή οριστική απαγόρευση αυτών. 

Αρθρο 5 

Αρμόδιες υπηρεσίες για την εφαρμογή της παρούσας 
απόφασης μέχρι ότου εκδοθούν το κατά το άρθρο 21 
(παρ. 1 και 2) του Ν. 1650/86 Προεδρικό Διάταγμα και ο 
οικείος κανονισμός λειτουργίας και διαχείρισης, είναι: 

1. Η Διεύθυνση Περιβαλλοντικού Σχεδιασμού του 
Υπουργείου Περιβάλλοντος, Χωροταξίας και Δημοσίων 
Έργων και 

2. Οι καθ’ ύλη αρμόδιες, σύμφωνα με τις ισχύουσες δια¬ 
τάξεις, κεντρικές ή περιφερειακές υπηρεσίες των συναρ- 
μόδιων Υπουργείων και λοιπών φορέων. 

Αρθρο 6 

Οι παραβάτες των Δ/ξεων της παρούσας απόφασης 
υπόκεινται στις κυρώσεις που προβλέπονται από τα άρθρα 
28,29 και 30 του Ν. 1650/86, όπως το τελευταίο απ’ αυτά 
τροποποιήθηκε με το άρθρο 98 (παρ. 12) του Ν. 1892/90 
«Για τον εκσυγχρονισμό και την ανάπτυξη και άλλες διατά¬ 
ξεις» (ΦΕΚ Α 101). 

Οι προαναφερόμενες κυρώσεις είναι ανεξάρτητες από 
τις κυρώσεις που προβλέπονται σε ειδικότερες διατάξεις 
της κείμενης νομοθεσίας. 

Αρθρο 7 

Από την έναρξη ισχύος της παρούσας απόφασης καταρ- 
γείται κάθε προηγούμενη διάταξη που έρχεται σε αντί¬ 
θεση με τα οριζόμενα στην παρούσα απόφαση. 

Άρθρο 8 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως και λήγει 
μετά παρέλευση διετίας, με δυνατότητα παράτασης, σε 
περίπτωση συνδρομής εξαιρετικών λόγων, για ένα ακόμη 
έτος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Ιουνίου 1993 

ΟΙ ΥΠΟΥΡΓΟΙ 

ΓΕΩΡΓΙΑΣ ΕΜΠΟΡΙΚΗΣ ΝΑΥΤΙΛΙΑΣ 

ΧΡ. ΚΟΣΚΙΝΑΣ ΑΛΕΞ, ΠΑΠΑΔΟΓΓΟΝΑΣ 

ΥΦΥΠ. ΠΕΡ. ΧΩΡ. & ΔΗΜ. ΕΡΓΩΝ ΥΦΥΠ. ΒΙΟΜ. ΕΝΕΡΓ. & ΤΕΧΝ/ΓΙΑΣ 

Γ. ΒΟΥΛΓΑΡΑΚΗΣ ΘΕΟΔ. ΔΑΜΙΑΝΟΣ 

Ρ ’' Α ·?.$·ι ..ν'- “ν 


ΑΜΑΛΙΑΣ 

ΑΜΑΙ-ΙΑ5 

Υπουργείο Περιβάλλοντος Χωροταξίας 
και Δημοσίων Εργων 
















ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 



βς&αία γ.υ.ι. - ΐΡ75 

Ε0*Π0Ν ΗΑβ$-1>75 


• . κ^***-- '· - * 

ΝΕΑ ΜΑΝΊΛΑΣ 
ΝΕΑ ΜΑΝΟΙΑ5 









































ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


\Π . .. . :·ί , ■ · 


ΥΠΟΜΝΗΜΑ 




····■■ Α ΥψηΑπς Προοταοιος 

Π«ρ»οχ*ς Αι 

Ι'οοοοοί Πυρην«ς Απόλυτης Προοτααια 


Ζ “ νη ® * Π·ριφ*ρ*ι β *π Ζ«νη Προοταοιος ] 


Πβριηκς 01 . 


..... ■ Γ. (089/91 

<ν<ίοα ϊ«χ (ρν Μσβαχ/α <£**»**, 
ΰαίοπ6 0Χν6<ν#α'</ λ/ /?τα,£?ζ 

*-*»£*, /ϊ'/άΧΡα'Ζα&ιυ Λϊλ,χ**, 

/Λ'- <τ*ν 

ηφ/ατ^ Λ*Α 

2 5 /Ϋ93 

οα/ϊνΟΛ/Γ*# 

Γγ> 'ϊ'Χ&το&πα 


ΟΡΙΟΘΕΤΗΙΗ ΥΓΡΟΒΙΟΤΟΠΟΝ ΖΥΜΒΑΖΗΧ ΡΑΜΖΑΡ 


ΛΙΜΝΟΘΑΛΑΣΣΑ ΚΟΤΥΧΙ _ 

ΔΑΣΟΣ ΣΤΡΟΦΥΛΙΑΣ 


ΑΙΕΥΟΥΝΖΗ ΠΕΡΙΒΑΛΛΟΝΤΙΚΟΥ ΖΧΕΑΙΑΙΜΟΫ 
ΤΜΗΜΑ ΔΙΑΧΕΙΡΙΖΗΖ «ΥΙΙΚΟΥ ΠΕΡΙΒ Α Λ ΛΟΝΤΟΖ 


ΟΡΙΟΘΕΤΗΣΗ ΖΒΝΒΝ Ϊαρ,βμο* ΧΑΡΤΗ 


Υπουργείο Περιβάλλοντος Χωροταξίας 
Και Δημοσίων Εργων- 

ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΔΕΥΤΕΡΟ) 



Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ,: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ κατάθεσης ατο Δημόσιο Ταμείο 2531 

Κωδικός αριθ. κατάθίοης-στο Δημόσιο Τομείο 3512 





Ποσοστό 5% υπέρ του Ταμείου Αλληλο- 

Η ετήσια συνδρομή είναι: 



βοήθειας του Προσωπικού (ΤΑΠΕΤ) 

α) Για το Τεύχος Α Δρχ. 

15.000 

Δρχ. 

750 

β) » » » 

Β 

» 

30.000 

» 

1.500 

γ) » » » 

.Γ 

» 

10.000 

» 

500 

δ) » » » 

Δ 

» 

30.000 

» 

1.500 

ε) » » » 

Αναπτυξιακών Πράξεων 

» 

20.000 

» 

1.000 

στ) » » » 

Ν.Π.Δ.Δ. 

» 

10 000 

» 

500 

ζ) » » » 

ΠΑΡΑΡΤΗΜΑ 

» 

5.000 

/ » 

250 

η) » » » 

Δελτ. Εμπ.& Βιομ. Ιδ 

» 

10.000 

» 

500 

θ) » » » 

Αν. Ειδικού Δικαστηρίου 

» 

3.000 

» 

150 

ι) » » » 

Α.Ε. & Ε.Π.Ε. 

» 

200.000 

» 

10.000 

ια) Για όλα τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 















